# Jotakin jokaiselle -seminaari pe 21.4.2017

Lisätietoja Verkkopalvelut kaikille –esitykseen.

## Ruudunlukuohjelmat

Mobiiililaitteissa on usein ruudunlukuohjelma valmiina mukana.

### iOS-laitteet: iPhone ja iPad

VoiceOver on iOS-käyttöjärjestelmässä mukana oleva ruudunlukuohjelma. VoiceOveriin on suomenkielinen ääni. VoiceOverin saa päälle Asetukset > Yleiset > Käyttöapu > VoiceOver. VoiceOverin käyttöönotto muuttaa sitä, miten kosketusnäyttöä käytetään, joten kannattaa harjoitella VoiceOver-eleitä.

VoiceOverin saa helposti päälle ja pois, kun käyttää Käyttöapu-oikotietä, esim. painamalla kolme kertaa peräkkäin Koti-painiketta. Näin VoiceOverin avulla voi mm. iBooksissa e-kirjojen tekstin kuuntelemista.

Suomenkielisiä ohjeita: <http://iphone.skydocu.com/fi/kayttoapu/voiceover/voiceover/>

Mac-tietokoneissa VoiceOver on myös mukana.

### Android-laitteet

TalkBack on asennettu valmiiksi useimpiin Android-laitteisiin.
Ohjeita Android-sivustolla: <https://support.google.com/accessibility/android/answer/6007100?hl=fi>

Jos TalkBack-sovellusta ei löyty laitteesta Asetukset > Esteettömyys, sen voi hakea Play-kaupasta nimellä Google TalkBack.

### Windows-käyttöjärjestelmä

Windows-käyttöjärjestelmään on saatavilla ilmainen ruudunlukuohjelma NVDA (Non-Visual Desktop Access), johon saa mukaan eSpeakin suomenkielisen äänen. <https://www.nvaccess.org/>

## Tekstistä puheeksi –äänet

Ruudunlukuohjelmien mukana on jokin oletusääni. Joissakin sovelluksissa on mahdollista ostaa erikielisiä koneäänisiä, jos esimerkiksi tarvitset myös ruotsinkielisen äänen.

Yksi käytetyimmistä suomenkielisistä tekstistä puheeksi –äänistä on Acapelan Sanna-ääni. Ainakin Play-kaupasta sen saa hankittua. Asenna ensin Acapela TTS ja osta sen jälkeen haluamasi ääni.

## Erilaisia mobiilisovelluksia tekstien lukemiseen

Mobiililaitteille on saatavissa erilaisia sovelluksia, joiden avulla lukemisesteiset voivat lukea erilaisia tekstitiedostoja. Alla on vain pari esimerkkiä.

### Voice Dream Reader

Voice Dream Reader on maksullinen sovellus, joka on saatavissa sekä iOS-laitteille että Android-laitteisiin. Lisätietoja englanniksi: <http://www.voicedream.com/reader/>
Sovellus tukee suomea. Play-kaupassa hinta on 11,36 €.

### @Voice Aloud Reader Androidille

@Voice Aloud Readerista on tarjolla ilmainen, mainoksia sisältävä versio Androidille.
<https://play.google.com/store/apps/details?id=com.hyperionics.avar&hl=fi>